ÅRETS ELDSJEL – FØRDE IL
GEIR VINDHEIM
2022

Geir Vindheim f.1971 er vinnar av Årets eldsjelpris for framifrå dugnadsarbeid i  Førde Idrettslag for 2022. Han har i 2022 vore ein svært aktiv pådrivar på mange frontar i Førde Fotball sin organisasjon. Geir er ein systematikar og arbeider med stor entusiasme.  Kreativitet og pågangsmot, samt ei innstilling om at ingen oppgåve er for stor og ingen for liten, er stikkord som bør nemnast.
Geir Vindheim har i ei årrekke vore ein pådrivar i Førde IL Fotball sitt arbeid for å legge til rette for at unge i lokalmiljøet skal ha eit så godt tilbod  som mogeleg. Han har og sete  i fotballgruppa sitt styre dei siste åra - med ansvar for drifta av breiddedelen av klubben. 
I 2022 har Geir hatt mange fokus, men hovudarbeidet har stått i jentefotballens teikn,  og arbeidet med å legge til rette for jentefotballen. Eit utfordrande arbeid, men det har gitt resultat. Det må også leggast til at Geir har vore sentral i arbeidet med å realisere nye inntektsgivande tiltak for klubben. Mellom anna vart årets «klutesal» ein stor suksess.
Det er Ikkje alltid at Geir sitt arbeid er så synleg, men hans innsats gir resultat og er særs viktig for klubben sin positive utvikling.
«Alle skal med» og «ein del av noko større»  - passar svært godt for Geir sitt arbeid.
Vi takkar for det store samfunns og dugnadsarbeidet han legg ned som eldsjel i Førde idrettslag.

Førde 30.03.2023
Arne Helgheim
Styreleiar Førde idrettslag.

